**ЧРЕЗ**

**Г-ЖА ЦЕЦКА ЦАЧЕВА**

**ПРЕДСЕДАТЕЛ**

**НА 43-ОТО НАРОДНО СЪБРАНИЕ**

**ДО**

**Г-Н НИКОЛАЙ НЕНЧЕВ**

**МИНИСТЪР НА ОТБРАНАТА**

**В Ъ П Р О С**

**от МАНОЛ ГЕНОВ и ДИМИТЪР ДЪБОВ – народни представители,**

**ПГ „БСП лява БЪЛГАРИЯ”**

Съгласно чл. 90, ал. 1 от Конституцията на Република България и чл. 92 от ПОДНС внасям въпрос

ОТНОСНО: Предприети действия от Министерство на отбраната за обезпечаване дейността на „Интендантско обслужване“ ЕАД- клон Калофер

**УВАЖАЕМИ ГОСПОДИН МИНИСТЪР**,

„Интендантско обслужване“ ЕАД- клон Калофер в началото на 2013 година бе в незавидно положение. Работниците не бяха получавали заплати, липсваха поръчки и имаше масови протести. След промени в ръководния състав в края на 2013 и с подобряването на водената от мениджмънта политика бяха подсигурени договори, увеличени приходите, а това доведе до съживяване на предприятието, назначаване на нови работници и увеличаване на заплатите им. В последните месеци „Интендантско обслужване“ отново влезе в полезрението на медиите с протест на работещите, следствие на промени в ръководството и информацията за спрени обществени поръчки, както и за такива, които ще се изпълняват чрез подизпълнител, без такъв да е упоменат в подписаните договори.

Уважаеми господин Министър, моят въпрос към Вас е какви са действията на Министерство на отбраната като принципал за запазване дейността на предприятието, запазването на работните места и възлагането на обществени поръчки за нуждите на Българската армия.

**МАНОЛ ГЕНОВ**

**ДИМИТЪР ДЪБОВ**

**Народни представители**

**от ПГ БСП ЛБ**